
	PARLAMENTUL ROMÂNIEI

   CAMERA DEPUTAŢILOR


	


	Comisia pentru politică economică,              reformă şi privatizare                                          
         Nr. 4c-1/142/2018
	                        Comisia juridică,

                  de disciplină și imunități

                  Nr. 4c-11/347/2018              

                                                                                               PL-X
	


                                                                                           Nr. PL-x 217/2018

                                                                                           Bucureşti, 3.11.2021

             BIROULUI  PERMANENT  

                                                                        AL

         CAMEREI  DEPUTAŢILOR

Vă înaintăm, alăturat, RAPORTUL COMUN asupra                                         proiectului de Lege pentru reglementarea unor aspecte ale activităţii comerciale şi pentru modificarea unor acte normative, transmis Comisiei pentru politică economică, reformă și privatizare și Comisiei juridice, de disciplină și imunități în vederea examinării în fond, cu adresa PL-x 217 din 18 aprilie 2018, înregistrată                               sub nr. 4c-1/142 din 19 aprilie 2018, respectiv, nr. 4c-11/347 din 18 aprilie 2018, Camera Deputaţilor fiind Cameră decizională.
   În raport cu obiectul şi conţinutul său, inițiativa legislativă face parte din categoria legilor organice.
          PREŞEDINTE                                                                  PREŞEDINTE

  Costel Neculai DUNAVA                                                Mihai-Alexandru BADEA

 RAPORT COMUN
 asupra
proiectului de Lege pentru reglementarea unor aspecte ale activităţii comerciale               şi pentru modificarea unor acte normative
În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare şi Comisia juridică, de disciplină şi imunităţi au fost sesizate, spre dezbatere în fond, cu proiectul de                    Lege pentru reglementarea unor aspecte ale activităţii comerciale şi pentru modificarea unor acte normative, transmis cu adresa nr. PL-x 217 din 18 aprilie 2018, înregistrată sub             nr. 4c-1/142 din 19 aprilie 2018, respectiv, nr. 4c-11/347 din 18 aprilie 2018.

Conform prevederilor art. 75 din Constituţia României, republicată,                                    şi ale art. 92 alin. (9) pct. 2 din Regulamentul Camerei Deputaţilor, republicat,                        Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege                   în şedinţa din 10 aprilie 2018.
Consiliul Legislativ, prin avizul nr. 1135 din 20 decembrie 2017,                                  a avizat favorabil inițiativa legislativă, cu observaţii şi propuneri.

Guvernul, prin punctul de vedere transmis cu adresa nr. 388 din                                     16 martie 2018, respectiv, nr. 472/DRP din 21 ianuarie 2020, a menţionat că                             nu susţine adoptarea iniţiativei legislative.

Proiectul de lege supus dezbaterii are ca obiect de reglementare  modificarea Legii societăţilor nr. 31/1990, republicată, cu modificările şi completările ulterioare, alăturând termenul „comercială” celui de „societate”, revenindu-se, astfel, la sintagma                „societate comercială”, anterioară Codului civil, Codului de procedură civilă şi                                               actelor normative de punere în aplicare a acestor coduri.

De asemenea, pentru corelare legislativă, se propune înlocuirea sintagmei „societate cu personalitate juridică” din cuprinsul Legii nr. 31/1990, republicată,                    cu modificările şi completările ulterioare, cu cea de „societate comercială ” şi abrogarea dispozițiilor prin care se introduseseră în actele normative de punere în aplicare                              a Codului civil şi a Codului de procedură civilă, precum și modificări legate de folosirea termenilor/sintagmelor „comercial” și „acte/fapte de comerţ”.
În conformitate cu prevederile art. 62, art. 64, art. 54 alin. (3) teza I și ale               art. 131 din Regulamentul Camerei Deputaţilor, republicat, membrii celor două Comisii au examinat iniţiativa legislativă în ședințe separate. Membrii Comisiei juridice,                        de disciplină și imunități au examinat proiectul de lege în ședința desfășurată  în sistem mixt (prezență fizică/online) din data de 26 august 2021, iar membrii Comisiei pentru politică economică, reformă şi privatizare au examinat iniţiativa legislativă menţionată mai sus pe parcursul mai multor şedinţe, dezbaterile finalizându-se în                                 şedinţa din 3 noiembrie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.                    

La lucrările Comisiei juridice, de disciplină și imunități, membrii acesteia au fost prezenți conform listei de prezență. Din numărul total de 19 membri ai                            Comisiei pentru politică economică, reformă și privatizare au participat la dezbateri                    17 deputaţi.

La lucrările Comisiei pentru politică economică, reformă şi privatizare                         a participat, în calitate de invitat, din partea Ministerului Justiției, doamna consilier juridic Coca-Claudia Roșianu.
În urma examinării proiectului de lege şi a opiniilor exprimate cu prilejul dezbaterilor, membrii celor două Comisii au constatat că inițiativa legislativă                              nu se justifică deoarece reintroducerea termenului „comercial” (alăturat termenului de „societate” sau „activitate”) nu îşi găseşte temei în concepția Codului civil în vigoare, fiind contrară viziunii acestuia.
Faţă de considerentele menționate mai sus, membrii celor două Comisii                 au hotărât, cu majoritate de voturi, să propună plenului Camerei Deputaţilor respingerea proiectului de Lege pentru reglementarea unor aspecte ale activităţii comerciale şi pentru modificarea unor acte normative.
În raport cu obiectul şi conţinutul său, iniţiativa legislativă face parte din categoria legilor organice. 

        PREŞEDINTE                                                           PREŞEDINTE  

Costel Neculai DUNAVA                                   Mihai-Alexandru BADEA                                                                  

                Bogdan-Alin STOICA                                             LADÁNYI László-Zsolt

                      Şef serviciu
                                        Consilier parlamentar

          Lidia-Graziella Segărceanu                                                                    Florica Manole
                    Consilier parlamentar                                                                                   
                                                                                                                                                                                            
                       Anca-Magdalena Chiser                                                                                  

